మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
​ ప్రపంచ ఛాంపియన్లతో పోటీకి ధోని గ్యాంగ్ రెడీ!
వెస్టిండీస్‌తో జరిగిన నాలుగు టెస్టుల సిరీస్‌ను ఏకపక్షంగా ముగించిన భారత క్రికెట్ జట్టుకు అసలైన పరీక్ష ఎదురుకానుంది. టీ20 సిరీస్‌లో విండీస్ జట్టు నుంచి
TNN | Updated:
Aug 27, 2016, 12:28AM IST
వెస్టిండీస్‌తో జరిగిన నాలుగు టెస్టుల సిరీస్‌ను ఏకపక్షంగా ముగించిన భారత క్రికెట్ జట్టుకు అసలైన పరీక్ష ఎదురుకానుంది. టీ20 సిరీస్‌లో విండీస్ జట్టు నుంచి ధోనీ సేన తీవ్ర ప్రతిఘటనను ఎదుర్కొననుంది. టీ20 ప్రపంచ కప్ గెలిచిన విండీస్ జట్టుతో తొలి టీ20 మ్యాచ్ శనివారం ఫ్లోరిడాలో జరగనుంది. అమెరికాలో క్రికెట్‌ను ప్రోత్సహించే చర్యల్లో భాగంగా భారత్, విండీస్ మధ్య రెండు టీ20ల సిరీస్‌ను ఆ దేశంలో నిర్వహిస్తున్నారు. టీ20 సిరీస్ కోసం భారత్ జట్టులోకి కొత్తగా కెప్టెన్ ధోనీ, బౌలర్ బుమ్రా రానున్నారు. టెస్టు క్రికెట్ ఆడిన మిగతా అందరూ జట్టుతోనే కొనసాగనున్నారు. వెస్టిండీస్ విషయానికి వస్తే క్రిస్ గేల్, కీరన్ పొలార్డ్, జాన్సన్ ఛార్లెస్‌లు జట్టులోకి రానున్నారు. ఈ ఏడాది ముగిసిన కరేబియన్ క్రికెట్ లీగ్‌లో గేల్, ఛార్లెస్‌లు 400 కంటే ఎక్కువ పరుగులు చేసి సత్తా చాటారు. మరోవైపు భారత బ్యాటింగ్, బౌలింగ్ విభాగాలు కూడా పటిష్టంగా ఉన్నాయి. దీంతో ఇరు జట్ల మధ్య హోరాహోరి తప్పనిసరి కానుంది. విండీస్ జట్టుకు కార్లొస్ బ్రాత్‌వైట్ కెప్టెన్‌గా వ్యవహరించనున్న సంగతి తెలిసిందే.